এসময় অনুষ্ঠিত সমাবেশে শিক্ষক নেতৃবৃন্দ চলতি মাসের মধ্যে শিক্ষকদের শ্বতন্ত্র বেতন কাঠামো প্রণয়ণের ঘোষণা আসার দাবি জানান। একইসঙ্গে শিক্ষকদের জন্য নতুন বেতন কাঠামো প্রণয়ন ও বাস্তবায়নের মধ্যবর্তী সময়ে ঘোষিত বেতন কাঠামো পুননির্ধারণ করে সব বৈষম্য দূরীকরণপূর্বক সিলেকশন গ্রেড অধ্যাপকদের বেতন-ভাতা সিনিয়র সচিবের সমতুল্য করা,অধ্যাপকদের বেতন-ভাতা পদায়িত সচিবের সমতুল্য করা, সহযোগী অধ্যাপক, সহকারী অধ্যাপক ও প্রভাষকদের বেতন কাঠামো ক্রমানুসারে নির্ধারণ করাসহ শিক্ষকদের যৌক্তিক বেতন স্কেল ও মর্যাদা নিশ্চিতের দাবি জানানো হয়। এছাড়াও বাংলাদেশ বিশ্ববিদ্যালয় শিক্ষক সমিতি ফেডারেশনের সিদ্ধান্ত মোতাবেক আগামী এক সপ্তাহের মধ্যে শিক্ষামন্ত্রী, অর্থমন্ত্রী, শিক্ষা মন্ত্রণালয় সংক্রান্ত সংসদীয় কমিটির সভাপতি ও বিশ্ববিদ্যালয় মঞ্জুরী কমিশনের চেয়ারম্যান বরাবরে স্মারকলিপি প্রদান এবং দাবি আদায়ের লক্ষ্যে ২০ জুন একটি সংবাদ সম্মেলনের আয়োজন করা হবে বলে নেতৃবৃন্দ জানিয়েছেন।